কেন্সাৰ ৰোগীক সহায় কৰিবলৈ ত্ৰিপুৰাৰ এগৰাকী ছাত্ৰীয়ে নিজৰ মূৰৰ চুলি খুৰাই পেলালে। এনএছএছৰ স্বেচ্ছাসেৱক ছাত্ৰীগৰাকীয়ে এনএছএছৰ উদ্দেশ্য ‘ নট মি বাট ইউ .. ’ ৰ দ্বাৰা উদ্বুদ্ধ হৈ তেওঁৰ চুলিখিনি কেন্সাৰ ৰোগীলৈ দান দিয়ে। আগৰতলা চহৰৰ পৰা প্ৰায় ১৪০ কিলোমিটাৰ দূৰৰ উনাকটি জিলাৰ অন্তৰ্গত কৈলাশহৰৰ ৰামকৃষ্ণ মহাবিদ্যালয়ৰ এনএছএছ স্বেচ্ছাসেৱকগৰাকীয়ে তেওঁৰ বাহ্যিক সৌন্দৰ্যৰ সৈতে আপোচ কৰি তেওঁৰ চুলি খুৰাই পেলালে আৰু চিকিৎসাধীন কেন্সাৰ ৰোগীৰ মুখত হাঁহি বিৰিঙাবলৈ সম্পূৰ্ণ টকলা হৈ পৰিল।